Document ID: 32015R0418

VYKONÁVACIE NARIADENIE KOMISIE (EÚ) 2015/418
z 12. marca 2015,
ktorým sa mení vykonávacie nariadenie (EÚ) č. 540/2011, pokiaľ ide o podmienky schválenia účinnej látky (Z)-(hexadec-13-én-11-yn-1-yl)-acetát
(Text s významom pre EHP)
EURÓPSKA KOMISIA,
so zreteľom na Zmluvu o fungovaní Európskej únie,
so zreteľom na nariadenie Európskeho parlamentu a Rady (ES) č. 1107/2009 z 21. októbra 2009 o uvádzaní prípravkov na ochranu rastlín na trh a o zrušení smerníc Rady 79/117/EHS a 91/414/EHS (1), a najmä na jeho článok 13 ods. 2 písm. c),
keďže:
(1)
Účinná látka (Z)-(hexadec-13-én-11-yn-1-yl)-acetát bola zaradená do prílohy I k smernici Rady 91/414/EHS (2) smernicou Komisie 2008/127/ES (3) v súlade s postupom stanoveným v článku 24b nariadenia Komisie (ES) č. 2229/2004 (4). Od nahradenia smernice 91/414/EHS nariadením (ES) č. 1107/2009 sa táto látka považuje za schválenú podľa uvedeného nariadenia a je uvedená v časti A prílohy k vykonávaciemu nariadeniu Komisie (EÚ) č. 540/2011 (5).
(2)
Dňa 18. decembra 2013 Európsky úrad pre bezpečnosť potravín, ďalej len „úrad“, predložil Komisii v súlade s článkom 25a nariadenia (ES) č. 2229/2004 svoje stanovisko k návrhu revíznej správy o (Z)-(hexadec-13-én-11-yn-1-yl)-acetáte (6). Úrad oznámil svoje stanovisko k (Z)-(hexadec-13-én-11-yn-1-yl)-acetátu oznamovateľovi.
(3)
Komisia oznamovateľa vyzvala, aby predložil pripomienky k návrhu revíznej správy o (Z)-(hexadec-13-én-11-yn-1-yl)-acetáte. Členské štáty a Komisia preskúmali návrh revíznej správy a stanovisko úradu v rámci Stáleho výboru pre rastliny, zvieratá, potraviny a krmivá a finalizovali ich 12. decembra 2014 vo forme revíznej správy Komisie o (Z)-(hexadec-13-én-11-yn-1-yl)-acetáte.
(4)
Je potvrdené, že účinná látka (Z)-(hexadec-13-én-11-yn-1-yl)-acetát sa má považovať za látku schválenú podľa nariadenia (ES) č. 1107/2009.
(5)
V súlade s článkom 13 ods. 2 nariadenia (ES) č. 1107/2009 v spojení s jeho článkom 6 a vzhľadom na súčasné vedecké a technické poznatky je nevyhnutné zmeniť podmienky schválenia (Z)-(hexadec-13-én-11-yn-1-yl)-acetátu. Je najmä vhodné žiadať ďalšie potvrdzujúce informácie.
(6)
Príloha k vykonávaciemu nariadeniu (EÚ) č. 540/2011 by sa preto mala zodpovedajúcim spôsobom zmeniť.
(7)
Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,
PRIJALA TOTO NARIADENIE:
Článok 1
Zmena vykonávacieho nariadenia (EÚ) č. 540/2011
Časť A prílohy k vykonávaciemu nariadeniu (EÚ) č. 540/2011 sa mení v súlade s prílohou k tomuto nariadeniu.
Článok 2
Nadobudnutie účinnosti
Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 12. marca 2015

Labels: 3
1
6